b'\n_START_ARTICLE_\nIlla d\'estabilitat\n_START_PARAGRAPH_\nEl terme illa d\'estabilitat es refereix a la possibilitat d\'elements amb "nombres m\xc3\xa0gics" particularment estables de protons i neutrons. Aix\xc3\xb2 faria que determinats nucleids d\'alguns elements transur\xc3\xa0nics fossin molt m\xc3\xa9s estables que els altres._NEWLINE_El concepte de l\'illa d\'estabilitat fou proposat per primera vegada per Glenn T. Seaborg segons una hip\xc3\xb2tesi segons la qual el nucli at\xc3\xb2mic est\xc3\xa0 configurat en "capes", de manera similar a les capes d\'electrons dels \xc3\xa0toms. En ambd\xc3\xb3s casos, les anomenades capes nom\xc3\xa9s s\xc3\xb3n grups de nivells energ\xc3\xa8tics qu\xc3\xa0ntics que estan relativament a prop l\'un de l\'altre. Els nivells energ\xc3\xa8tics dels estats qu\xc3\xa0ntics en dues capes diferents estaran separats per un buit relativament gran d\'energia. Aix\xc3\xad doncs, quan els neutrons i protons omplin completament els nivells energ\xc3\xa8tics d\'una determinada capa del nucli, l\'energia d\'enlla\xc3\xa7 nuclear per nucli assolir\xc3\xa0 un m\xc3\xadnim local, fent que aquesta configuraci\xc3\xb3 particular sigui m\xc3\xa9s longeva que nucleids propers que no han omplert les capes.'